|  |
| --- |
| 0.klasse 2024 - 2025 |

|  |  |
| --- | --- |
| **Årsplan for 0.klasse 2024 - 2025** | |
| Om årsplanen i 0.klasse | Undervisningens indhold i 0.klasse er delt op i kompetenceområder og ikke i fag, som man kender det fra de øvrige årgange. Kompetenceområderne er: sprog, matematisk opmærksomhed, naturfaglige fænomener, kreative og musiske udtryksformer, krop og bevægelse, engagement og fællesskab.  Da formålet med 0.klasse blandt andet er at bygge bro til skolen og gøre børnene skoleparate giver det mening for mig at kalde området sprog for dansk - og matematisk opmærksomhed for matematik, både i årsplanen og når vi arbejder med det pågældende indhold.  Målene inden for de seks kompetenceområder, herunder færdighed- og vidensmål er med til at danne grundlag for valg af indholdet i undervisningen, der også beskrives i årsplanen.  For overblikket skyld er årsplanen for 0.klasse opdelt i to dele:   * Årsplanen; der overordnet beskriver færdigheds – og vidensområder, mål, handling og aktiviteter i 0.klasse. * Aktivitetsplanen; der mere detaljeret beskriver hvad børnene i 0.klasse skal lave uge for uge.   Jeg kan/vil evt. løbende redigere i planen og tilpasse børnenes niveau og interesser. |
| Om undervisningen i 0.klasse. | Det børnene skal lære er nogle gange svært og derfor skal det være let for børnene ”*at gå i skole”*. Så eleverne kan bruge energien på at lære fremfor på det at ”*være i skolen”*  Jeg har derfor fokus på at skabe en skolehverdag, der er præget af forudsigelighed, genkendelighed, tid, ro og struktur. Børnene skal blive trygge i – og fortrolige med skolens daglige liv og gennem skoleåret blive bekendte med de forskellige arbejdsformer i undervisningen.  Undervisningen vil være skemalagt med dansk, matematik, engelsk og emner på skemaet.  Emnerne dækker indholdet i de øvrige nævnte kompetenceområder. Dansk og matematik vil oftest være med i tværfagligt, når vi arbejder med emnerne. Desuden er områderne tænkt ind i hele skolens hverdag, som understøtter arbejdet med målene**.**  Målet for undervisningen og skolens hverdag er, at alle eleverne udvikler deres faglige, sproglige og sociale kompetencer og sikre, at alle elever opnår en følelse af ligeværd, selvværd og selvtillid.  Der tages udgangspunkt i elevernes ressourcer og undervisningen tilrettelægges så hver enkelt elev tilgodeses bedst muligt og derfor lærer mest muligt.  Denne differentiering skal sikre, at alle elever får den bedst mulige læring ud af undervisningen.  Undervisningen planlægges løbende på baggrund af evalueringer og observationer af elevernes arbejde, aktiviteter og deltagelse i klassen, skolen og øvrige områder.  Undervisningen i 0.klasse tager desuden hensyn til - og udgangspunkt i børnenes nysgerrighed, lyst og motivation til at lære og undervisningen er derfor ofte præget af leg, der omfatter både børnedefineret leg, voksendefineret leg og undervisningsleg. |

|  |  |  |
| --- | --- | --- |
| **Dansk** | | |
| Færdigheds- og vidensområder | Mål | Handling – aktiviteter i 0.klasse. |
| Samtale | Kan veksle mellem at lytte og udtrykke sig | Gennem daglige aktiviteter og emner arbejder vi med samtale. Både mellem elev-elev og lærer-elev.  Børnene arbejder med at stille spørgsmål, lytte og forklare.  Vi taler om emner og begreber, der optager børnene, både det planlagte og det, der mere spontant bliver bragt på bane. |
| Fortælling | Kan gengive indholdet af tekster, har kendskab til forskel på fakta og fiktion. | Vi arbejder gennem daglige aktiviteter og emner med fortælling og genfortælling.  Børnene bliver præsenteret for forskellige genrer ved oplæsning og fortælling både i undervisningen og spisepauserne.  De øver på skift i at genfortælle indholdet, hvor der er fokus på kronologien.  Vi arbejder aktivt med nye ord i teksterne, der også med til at udvide ord og begrebsforståelsen. |
| Mundtlig fremstilling | At børnene kan holde en tale/oplæg for flere.  At man kan huske og sige nogle ting, man har øvet sig på. | Emne: Bamseuge. International bamsedag.  Den 27. oktober er international bamsedag. Det fejrer vi ved, at børnene tager deres bamser med og holde en tale om dem. Derefter er der legetid med bamserne og deres nye bamsevenner.  Der er fokus på, hvordan man holder en tale.  Børnene skal sige tre ting om deres bamse. De skal øve på de tre ting hjemme fra: fx hvornår de fik bamsen- og af hvem, hvad er bamsen navn, den bedste oplevelse med bamsen.  Børnene øver sig på at lytte opmærksomt, stille spørgsmål og give positiv feedback |
| Sproglig bevidsthed | Kan rime, lytte efter bogstavlyde, stavelser, kan skelne mellem bogstaver, ord og sætninger, sammensatte ord.  Eleven har viden om bogstav-lydforbindelser og enkle regler for ord- og sætningsdannelse | Vi arbejder i danskundervisningen og skolens hverdag med den sproglige bevidsthed, der er fundament for det videre arbejde med de tre alfabeter, skrivning og læsning. |
| Skrivning | Kan de tre alfabeter: bogstavernes navn, bogstavernes lyd og bogstavernes form.  Lytte efter/ blive opmærksom på sprogets mindste lyde (fonologien)  Kan skelne mellem tal og bogstaver  Kan skrive små lydrette ord og senere små tekster. Kender til skriveretning. Benytter fonologisk skrivning/børneskrivning. | De tre alfabeter (august til december) Vi arbejder målrettet med ”de tre alfabeter”: bogstavets navn, form og lyd og herunder bogstav-lyd forbindelsen.  Børnene lærer at skrive både de store og små bogstaver. Senere på året er der særligt fokus på, at børnene bruger de små bogstaver.  Mange af børnene kender bogstavernes navn, nu skal de desuden lære bogstavets lyd. De lærer også bogstavets håndfonem (en bevægelse med hånden, der passer til bogstavet og lyden), da det støtter indlæringen samt læse- og skriveudviklingen for mange.  Vi starter med vokalerne. Dem arbejder vi også med i en kreativ opgave med vokalspøgelser. Derefter forsætter vi med konsonanterne og opmærksomheden på, hvor og hvordan lyden i lyden dannes i munden for at kunne skelne mellem lignende bogstavlyde.    1) Gennemgang på tavlen og arbejde med bogstavet og lyden (klasseundervisning): Gyserslottet.   * Bogstavets navn. * Bogstavets form: både stort og småt skrives på tavlen i bogstavhus og i luften. * Bogstavets lyd. * Ord der starter med bogstavet. * Håndfonem.   2) Skrive bogstav og løse opgave i danskbogen (Den første læsning) (Selvstændigt arbejde)  3) Sproglige lege/bevægelse med bogstav.   Når børnene har lært alle bogstaverne, holder vi en bogstavfest (i skoletiden)  Januar: Vi repeterer alfabetet (de tre alfabeter).  Februar til juni:  I forlængelse af den skrivning og stavning, børnene har eksperimenteret med i fællesskab tidligere på året, arbejder børnene med børneskrivning (på klassen og selvstændigt) og med forskellige teksttyper. |
| Læsning | Kan læse små lydrette ord og senere små tekster og i ordlæsestrategier | Gennem hele skoleåret læses der højt for børnene.  Vi læser forskellige forfattere og genrer.  Først på året er der fokus på at lytte opmærksomt, kunne genfortælle og medfortælle.  Senere på året vil børnene selv kunne læse ord og små bøger efter deres niveau med eller uden støtte.  Februar til juni. I forlængelse af arbejdet med de tre alfabeter først på året og den tidligere læsning børnene indtil nu har beskæftiget sig med (tidlig læsning: logolæsning, eksperimenterende/legelæsning, læsning af kendte tekster), begynder vi nu systematisk at læse lydret læsning.  Emne: Eventyr.  Vi læser, skriver, tegner og dramatiserer danske og udenlandske og ”egne eventyr”. |

|  |  |  |
| --- | --- | --- |
| **Matematik**  Eleven kan anvende tal og geometrisk sprog i hverdagssituationer. | | |
| Færdigheds- og vidensområder | Mål | Handling - aktiviteter i 0.klasse |
| Tal | Eleven kan læse og ordne etcifrede naturlige tal. Eleven har viden om talsymbolerne og deres ordning.  Opbygge forståelse for sammenhængen mellem talnavn, talsymbol og antal, mængde.  Kan ordne tal i rækkefølge  Kan læse og ordne et-cifrede tal.  Kan tallene 1-20  Kender til ti’er systemet/overgang. | Vi arbejder intensivt med tallene fra 0-20 fra august til december.  Vi arbejder i bøgerne og fælles på tavlen. Vi arbejder med ti’er systemet: enernes plads og tiernes plads. |
| Antal | Eleven kan bestemme antal i hverdagssituationer.  Kan bestemme antal/optælling | Gennem leg, spil og arbejdet med forskellige tællematerialer arbejder vi med antalsbestemmelse.  Regnehistorier (både de voksnes og egne)  Vi arbejder med ti’er systemet:10 enere bliver til én ti’er  Antal – tælle ”Tælle-tænder-planche” og kopimappe.  Børnene taber i løbet af 0. Klasse en del af deres mælketænder og er meget optaget af at tabe dem og hvor mange de hver især har tabt. Denne interesse/motivation giver grundlag for arbejdet med at have fokus på tal, talnavn, talsymbol (form) og antal. Plus.  Tallene fungerer som ”konkreter”, dvs, at man kan bruge dem til at tælle med, hvis jeg fx spørger hvor mange tænder har x og x tabt tilsammen. Efterhånden som børnene lærer flere af de tocifrede tal at kende, kan vi lægge flere ”tænder”/tal sammen og bruge planchen. |
| Figurer og mønstre | Kan har viden om – og kan genkende og beskrive enkle figurer og mønstre. | Vi arbejder i undervisningen med firkant (kvadrat og rektangel) trekant (ligesidet og ligebenet) cirkel (omkreds)  Vi arbejder med at beskrive figurerne både i hverdagssprog og fagsprog og går på opdagelse i hvor de findes i vores omgivelser.  Figurerne indgår i kreative produktioner. |
| Sprog og tankegang | Kan anvende enkle forklaringer i forbindelse med placering og størrelse  Har viden om enkle matematiske begreber. | Vi bruger matematiske begreber, når vi taler om ting. Større, størst og mindre, mindst. Og placeringer oppe nede, overfor, nedenfor til højre og venstre. |

|  |  |  |
| --- | --- | --- |
| **Naturfaglige fænomener**  Eleven kan ud fra viden og erfaring færdes iagttagende i naturen. | | |
| Færdigheds- og vidensområder | Mål | Handling – aktiviteter i 0.klasse |
| Årets gang | Kan sætte vejret i forbindelse med årstiden.  Har viden om årets rytme i Danmark.  At børnene får kendskab til årets gang og tidsbegreberne: en dag, en uge, en måned, en årstid. Mærkedage. Fødselsdag. Traditioner. Årstider. | Emne: Årets gang  Vi arbejder vi med kalenderen, årets gang herunder: måneder, uger, dage, mærkedage, fødselsdage, traditioner, årstider  Vi lærer i den forbindelse om solen, jorden og månen.  Vi indleder dette arbejde i januar ved kalenderåret start. Dog taler hver dag om ugedage og ved hvert månedsskifte om, hvad der er særligt for den måned.  Kreativ produktion:  Træet. Forår, sommer, vinter, efterår.  Kalender.  Bog om årstider.  Mærkedage markeres på skolen, nogle gange med emnedage og uger:  Halloween, klippe-klistre-dag (jul), Nisseruger, vinterbazar, fastelavn. |
| Dyr og planter | Eleven kan genkende dyr og planter i nærområdet og har viden om inddeling af dyr og planter i grupper. | Emne: Dyr.  Bondegårdsdyr / dyr i Zoologisk have / havets dyr.  Børnene holder oplæg for hinanden og klassen pyntes.    Emne: Foråret - en ny begyndelse.  Fra larve til sommerfugl. Fra frø til plante.  Vi har sommerfuglelarver i klassen og følger og studerer deres udvikling fra laver til sommerfugl.  Vi planter forskellige frø og følger udviklingen fra frø til plante og lærer om, hvordan planter lever - hvad der sker, når planten dør. |
| Bæredygtighed | Eleven kan tage hensyn til natur ved at tilpasse sin adfærd og leg | Vi har løbende fokus på at sortere affald korrekt op på at sortere og reducere affald i perioden. Desuden på forbrug af lys, vand og varme.  Vi har løbende samtaler om emnet på skolen og når vi er på udflugt. |
| Naturnysgerrig | Eleven kan undersøge naturen ud fra egne iagttagelser og har viden om måder at undersøge natur på. |  |

|  |  |  |
| --- | --- | --- |
| **Kreative og musiske udtryksformer**  Eleven kan udtrykke sig i billeder, musik og drama. | | |
| Færdigheds- og vidensområder | Mål | Handling – aktiviteter i 0.klasse |
| Oplevelse | Kan fortælle om egen oplevelse af billeder musik og drama | Vi ser teater og har samtaler om teaterforestillinger etc. |
| Fremstilling | Kan eksperimentere med egne udtryk i billeder(både som plane og rumlige), musik og drama alene eller i fællesskab.  Har viden om basale redskaber og teknikker inden for billeder, musik og drama. | I dit forskellige emner, hvor vi arbejder kreativt, arbejder vi med forskellige materialer og teknikker: Tegne, male, collage, papirklip etc.    Vi synger hver dag og har musik en gang om ugen.  Vi har dagligt morgensang  Samlinger med indskolingen Vi synger både sange og leger sanglege, og børnene lærer forskellige danske og engelske sange.    Emne: Nisseuger.  Børnene lærer om nisser og bruger deres fantasi på dette arbejde, når de går på nisseuniversitet.    Emne: Cirkus  Efterfulgt af et besøg på cirkusmuseet, hvor børnene lærer om cirkus og prøver kræfter med at bevæge sig på forskellig vis, arbejder vi med kroppen og “cirkusøvelser” ( = grovmotorik + samarbejde) |

|  |  |  |
| --- | --- | --- |
| **Krop og bevægelse** Eleven kan foretage valg, der styrker og udvikler kroppen. | | |
| Færdigheds- og vidensområder | Mål | Handling – aktiviteter i 0.klasse |
| Fysisk aktivitet | Eleven kan bruge kroppen varieret og har viden om motorik og kroppens opbygning. |  |
| Bevægelse og leg | Eleven har viden om legeformer, herunder digitale lege. | Der leges børnedefineret leg, voksendefineret leg og undervisningsleg, hvor koordination, balance, retningssans og udholdenhed styrkes både inde og ude. |
| Krop og hygiejne | Behersker basal personlig hygiejne  Har viden om bakterier og hygiejneregler. | Vi har løbende samtaler om hvorfor, det er vigtigt at vaske hænder, ikke gå på bordene, holde sig for munden når man hoster/nyser etc.  Emne: kan selv. Toilet, dagens helte tørre bord af, sko og tasker på gulvet, etc. |
| Det sunde valg | Eleven kan sammensætte et sundt måltid. Eleven har vide om kostråd | Kan skelne mellem usundt og sundt.  Løbende samtaler om mad og madvalg. |
| Rundt på min skole | Kan færdes sikkert på skolens område og kan skolens regler, om hvad og hvor man må opholde sig. | Emne: rundt på min skole.  Allerede ved skolestart, bliver børnene gjort bekendte med regler for hvordan- og hvor man må opholde sig på skolen.  0.klasse bliver på stue- og kælderetagen samt udenfor, da det skaber en tryggere ramme, hvor der altid er voksne i nærheden og hvor de voksne altid ved, hvor de mindste børn er. |
| Trafik og færdsel | Kan begå sig sikkert i trafikken og har viden om enkle trafikregler. | Emne: Sikker i trafikken.  Vi øver på at gå og færdes sikkert med børnene i trafikken. På vores ture ud af huset taler vi løbende om trafik og regler. |

|  |  |  |
| --- | --- | --- |
| **Engagement og fælleskab**  Eleven kan bidrage til fællesskabet og drage omsorg for sig selv og andre. | | |
| Færdigheds- og vidensområder | Mål | Handling – aktiviteter i 0.klasse |
| Deltagelse | Kan opbygge og efterleve klassens normer og skolenormer | Samtaler om, hvilke regler og normer, der skal gælde for klassen i undervisning og leg.  Vi laver fælles aftaler (som vi kalder det, frem for regler) fx:  Vi har en aftaler om, at vi ikke driller, slår eller gør hinanden kede af det. Vi har ansvar for hinanden og skal være søde ved hinanden.  Aftaler om at lege sammen og invitere med i legen.  Nogle af vores aftaler visualiseres i plancher. |
| Engagement | Kan tage initiativ og fastholde valg.  Eleven har viden om mulighed for indflydelse i sociale og faglige fællesskaber. | Når man vælger en opgave/aktivitet, taler vi om vigtigheden af at løse den og gøre det så godt som man kan.  Initiativer både faglige og sociale sammenhænge italesættes og anerkendes. |
| Samvær og samarbejde | Kan etablere og vedlige holde positive relationer.  Spilleregler for samvær. | Undervisningen skal sikre, at eleverne ved hvordan man behandler hinanden ordentligt og at alle har ansvar for, at klassen har det godt.  Børnene bliver ofte sat i nye og forskellige samværsformer og arbejdssituationer. Fx: får børnene hver anden uge nye pladser.  Børnene får i perioder lille venner i den lille pause. Jeg trækker to, der skal lege sammen eller de skal vælge sig ind på lege i frikvarterene.  Denne tilgang bidrager til at alle har mulighed for at vedligeholde og etabler nye relationer.  Vi arbejder på klassen, i grupper, par og individuelt, når vi skal løse opgaver.    Emne: I 0.klasse passer vi godt på hinanden.  Bogen Frøken Ignora og Chrysanthemum eksploderer læses op og  Vi arbejder med bogens et kreativt projekt om, hvordan vi passer godt på hinanden / på hinandens hjerter. Vi taler om, hvad der sker, når vi gør det/ikke gør det. |
| Følelser | Kan handle hensigtsmæssigt på egne og andres følelser. | Samtaler, aktiviteter og rollespil, der fokuserer på at mærke sig selv og andre og forstår, at måden vi er på, påvirker hinanden. Vi arbejder med følelsernes navne, fysiske reaktioner og kropssprog. |
| Selvopfattelse | Kan vurdere egne styrker og svagheder  Har viden om at personer er forskellige. | Aktiviteter skal støtte elevernes oplevelse af at forskellighed er en styrke, at alle føler sig værdsat og udvikle nysgerrighed overfor hinanden.   At børnene får et nærmere kendskab til deres klassekammerater og deres familiebaggrund, Danmark og andre lande. Får en begyndende forståelse for, at de er en del af en større helhed. (Danmark, Europa, Verden, universitet)  Emne: Stjerner i 0.klasse  På skift vælges en stjerne (et barn) i 0.klasse  Alle børn skal ugen fortælle en ting om vedkommende, som de synes godt om, noget de kan eller gør.  Alle får en stjerne med tingene skrev på.    Emne: ”Den rejsende kuffert”  Det er spændende, at vi har så mange forskellige kulturer på skolen, hvilket er meget til at gøre skolen helt speciel.  Alle børn er unikke. Hver især har de en historie, der har sin begyndelse forskellige steder. I alle klasser er der børn med familiemedlemmer, der kommer fra forskellige lande og fra forskellige steder i Danmark. Denne mangfoldighed inddrages som værdifulde elementer i vores skole.  Alle børn i klassen får ”en rejsende kuffert”, som skal på rundfart for at “se”, hvordan børn lever forskellige steder.  Når kufferten kommer tilbage til klassen, fortæller den/børnene om deres egen og deres families historie/show and tell) om ting fra deres hjem fx, hvor familien kommer fra, traditioner, højtider mm.  Emne: Jeg kan selv.  Der er løbende aktiviteter som har til formål atøge elevernes selvstændighed i forbindelse med hverdagens små udfordringer – faglige såvel som sociale.  At eleverne bliver mere selvhjulpne og ser værdien i det.  Har redskaber til at løse små hverdagsopgaver og kan tage ansvar for deres egne ting.  Løbende kurser er: Herunder ”dagens helt”. (duks), pakke taske, bære taske ind, rydde skuffe op, finde ting, binde snørebånd, vaske hænder.  Dagens helt er dén ved bordet, der sørger for, at tørre bordet af, når vi har spist og lægge bordets ting på plads.  (hvert bord har en lille kasse til at spidse blyanter i, et ekstra viskelæder og blyantspidser, samt ark med tal og bogstaver, hvis man har glemt hvordan de ser ud)  Alle rydder naturligvis altid op efter sig selv.  Det går på skift, hvem der er dagens helt ved bordet. |